

Grünerløkka

**LOKAL RAMMEPLAN AKS GRÛNERLØKKA - 2015 / 2016**

**AKS – en del av Grünerløkka skole**
Aktivitetsskolen Grünerløkka skal være en alternativ læringsarena som understøtter skolens arbeid med elevenes faglige, sosiale og personlige utvikling. Aktivitetsskolen er en integrert det av Grünerløkka skole og jobber spesielt tett med lærere på 1.-4. trinn. Vi har faste møter og felles strategier for oppfølgingen av elevene.

På AKS skal elevene oppleve en trygg hverdag med omsorgsfulle voksne rundt seg, samtidig som barnas behov for spontan og egenstyrt lek sikres.

**Bredt aktivitetstilbud**
Vi legger stor vekt på at det skal være spennende aktiviteter for begge kjønn og for alle alderstrinn. For å få til dette bruker vi oss av de mulighetene som finnes i nærmiljøet: lokale idretts- og kulturinstitusjoner, bymiljøet og parkene og lokale ressurspersoner, inkludert foresatte ved AKS. Vi jobber aktivt med å styrke fritidstilbudet i vår bydel, også utenom våre åpningstider.

Året er på AKS Grünerløkka delt i fire deler, *Oppstart, Høst, Vinter* og *Vår*. Aktivitetstilbudet er ulikt fra periode til periode. Slik sikrer et variert program tilpasset årstidene.

**Matservering hver dag**
Hver dag serveres det et enkelt men sunt måltid. Dette måltidet er stort nok til å gi barna energien de trenger for en aktiv dag, uten å ta fra dem matlysten til middagen hjemme.

**Alle aktiviteter er gratis**
Det er viktig for oss at barna ved Grünerløkka skal ha lik forutsetning for å være med på de aktivitetene de har lyst til på Aktivitetsskolen. Vi har derfor ingen betalingsaktiviteter, noe som også er vedtatt i skolens driftsstyre.

**Planer og standarder**
Aktivitetsskolen Grünerløkka arbeider kontinuerlig med å følge *Oslostandarden*. Oslostandarden beskriver hvilke forventninger foresatte kan ha til Aktivitetsskolen, samt de forventninger Aktivitetsskolen har til de foresatte.

I *Rammeplan* for *Aktivitetsskolen* - som er utgangspunktet for alle Osloskolens aktivitetsskoler - er mål og innhold strukturert rundt følgende fem målområder:

• Natur, teknikk og miljø

• Fysisk aktivitet og lek

• Kunst, kultur og kreativitet

• Mat og helse

• Leksehjelp og fordypning

I dette dokumentet, den *lokale rammeplanen*, finner du vår tolking av de føringene som ligger i Rammeplanen. Oslostandarden og Rammeplanen for Aktivitetsskolen finnes på våre nettsider.

# Målområde 1

# Natur, teknikk og miljø

**Mål:**

*Gjennom aktiviteter og lek skal elevene gis mulighet for undring, refleksjon og utforskning av ulike fenomener innen natur og teknikk. Dessuten skal barna få en økt miljøbevissthet.*

**Retningslinjer for utformingen:**

* Tilbud om varierte læringsaktiviteter i natur
* Tilrettelegging av aktiviteter som fremmer ferdigheter innen matematikk og naturfag.

|  |  |  |  |
| --- | --- | --- | --- |
| **Aktivitet** | **Mål for aktiviteten** | **Når** | **Ansvar** |
| **Ingeniørrommet** (På AKS-huset)**Legorom** (på 1. og 2. trinn) | - Konstruksjonslek, trene opp grov- og finmotorikk. - Lage tredimensjonale figurer. Kreativitet i fokus!- Konstruksjon knyttet opp mot skolens temaer.**-** Telling og beregning av mengde. | Daglig | Barneveiledere |
| **Turer i nærområdet**  | - Gå på tur i nærmiljøet. - Gjøre oppdagelser knyttet opp mot årstid og aktuelle temaer i skolen. - Gruppene rullerer og de som ikke er på tur har andre læringsopplegg knyttet opp mot turen. | Ukentlige og månedlige turer i nærmiljøet på de ulike basene.  | Barneveiledere og baseledere |
| **Turer i ferier** | - Oppleve og være ute i naturen i frie og organiserte aktiviteterOppdage mulighetene byen vår har i form av utstillinger, museer, aktiviteter og natur.- Lære å følge regler, bruke kollektivtrafikk i gruppe. | I alle skolens ferier er det minst én heldagstur ut i naturen, samt én eller flere turer i nærmiljøet, da ofte i forbindelse med en aktivitet/ forestilling/event | Barneveiledere og baseledere |
| **Kildesortering** | - Ha et bevisst forhold til kildesortering og den miljøgevinsten det har. | Daglig | Barneveiledere |
| **Petter Smart –klubben / Nysgjerringper** | - Gjøre forsøk som er knyttet opp mot natur og teknikk.- Inspirere barna til å bli nysgjerrige på verden rundt seg gjennom morsomme aktiviteter. | Ukentlig | Barneveiledere |

**

# Målområde 2

# Fysisk aktivitet og lek

**Mål:**

*Gjennom daglig fysisk aktivitet og lek skal eleven videreutvikle sine sosiale og grunnleggende ferdigheter, og gis mulighet til å etablere og utvikle vennskap. Vi gir elevene mulighet for valg av aktiviteter på ulike læringsarenaer både inne og ute og i styrte og frie aktiviteter.*

**Retningslinjer for utformingen:**

* Tilbud om aktiviteter, fri som styrte, inne som ute.
* Valg av aktiviteter på ulike læringsarenaer.
* Samarbeid med lokale aktører og frivillige organisasjoner.

|  |  |  |  |
| --- | --- | --- | --- |
| **Hva** | **Mål**  | **Når** | **Ansvar** |
| ***Organiserte fysiske aktiviteter**** Capoeira
* Klatring
* isdans/skøyter,
* Fotball
* Bryting
* Svømming
* Skiskole
* Turn
* lek i gymsal
 | - Trene koordinasjon, rytme og motorikk.- Sikre elevens behov for fysisk bevegelse- Samspill og sosiale ferdigheter- Oppleve mestring og progresjon  | Hele året, alle baser.  | Barneveiledere og innleide instruktører |
| ***Idrettsturneringer med andre AKS-er i bydelen*Høst** Fotballturnering på Dælenenga.**Vinter:** Innebandyturnering på Teglverket skole.**Vår:** Femkamp i Torshovdalen | - Lære grunnleggende teknikker på ulike felt.- Samarbeid, spilleregler, god sportsånd og fair play- Opplevelse av fellesskap i laget/AKS og i møte med elever fra andre AKS-er.  | Høst, Vår og Vinter  | AKS-leder, Baseledere og barneveiledere |
| **Fri lek**Leker, spill og idrettsutstyr gjøres tilgjengelig for elevene både ute og inne og våre egne rom skreddersys elevens behov og interesser.  | - Trening i å samhandle i ulike aktiviteter.- Lære og mestre sosiale lekekoder, og ha respekt for egne og andres grenser.- Utvikle sosial kompetanse, kreativitet og fantasi. | Daglig | Barneveiledere |

# Målområde 3

# Kunst, kultur og kreativitet

**Mål:**

*Elevene skal gis erfaring med varierte former for kunst og kultur, og få mulighet til å utvikle sine kreative og estetiske evner gjennom varierte uttrykksformer.*

**Retningslinjer for utformingen:**

* Tilrettelegger for kunst og kulturaktiviteter gjennom hele året
* Presentasjon til medelever og foresatte

|  |  |  |  |
| --- | --- | --- | --- |
| **Hva** | **Mål** | **Når** | **Ansvar** |
| **Musikkgrupper**Tilbud: * Løkkakoret (alle trinn)
* Bråkebøttene (2. trinn)
* Studio 101 (3. - 4. trinn)

  | - Bli kjent med ulike musikksjangre og uttrykksformer.- Bli kjent med en kreativ, musikalsk verden.- Lære om rytmer og bruke ulike rytmeinstrumenter.- Oppleve mestringsfølelse og musikkglede.- Opptre for medelever og foresatte | Ukentlig | Barneveiledere AKS  |
| **Dansegrupper*** Dans
* Break Dance
 | * Bli kjent med og lære seg å følge koreografi til musikk
* Lære seg faste elementer i dans og kunne bruke de i frie og faste koreografier
* Være med på å fremføre danseforestillinger
 | Ukentlig | Barneveiledere og innleide instruktører |
| **Forestillinger**Året på vår AKS er delt i fire perioder og hver periode avsluttes med en forestilling der vi viser fram noe av det vi har jobbet med. Til jul har vi en større forestillingen på Parkteateret og før sommerferien har vi vårt eget *spel* der "Løkka" er gjennomgangstema.  | - Presentere en eller flere produksjoner for publikum.-Samarbeide både på og bak scenen.-Delta i framføring med sang, samspill og dans.-lage rekvisitter og kulisser.-Stille ut egne arbeider.  | Fire ganger i året | Alle |
| **Medier*** Løkka-Avisa
* Teknisk Moro-avdeling
 | - Lære data/ teknikk og bilderedigering.- Lære å skrive artikler.- lage manus og kunne holde regi- Lære om lokalmiljøet. | Ukentlig | Barneveiledere |
| **Bøker og fortellinger*** Lesestund
* høytlesing under spising minst to ganger i uka
* Bibliotek på skole/AKS
* Besøke Deichmann Schous Plass
* Fortellerstund med teaterstudenter fra Oslo- Musikk og Kulturskole
 | - Forsterke skolens temaer gjennom aktuelle bøker.- Høytlesning under spising og på skolens bibliotek.- Tur til Deichmanske bibliotek i en gang måneden.- Fortellerstund og teaterforestilling med OMK | Ukentlig | Barneveiledere |
| **Drama/Teater** | - Bli kjent med historier og eventyr. - Lære å ta på seg en annen rolle.- Fremvisning for publikum - Improvisere og fremføre egne stykker |  | Barneveiledere og innleide instruktører |
| **Kunst og Håndverk*** Kunst og Håndverk
* Tegneseriekurs
* Tegning
* Hekling
* Perling
* Plastelina
 | - Utfolde seg kreativt i ulike format- Bli kjent med ulike teknikker og håndverk | Ukentlig | Barneveiledere |
| **Halloween- og julefeiring** | - Forberede jul og halloween, - Lage pynt og dekorasjoner.- Lære seg, og fremføre julesanger | 31.10. / desember måned | Barneveiledere |
| **Forming tilrettelagt etter årstider og høytider** | - Utvikle kreativitet og forståelse for ulike årstider og høytider. | I forkant av høytider som jul og påske.  | Barneveiledere |

# Målområde 4

# Mat og Helse

**Mål:**

*Måltidet fungerer som læringsarena for sosiale og språklige ferdigheter og øker energinivået. Dette er også en viktig læringsarena for sosialt samspill, måltidsvaner og skikker gjennom varierte uttrykksformer.*

**Retningslinjer for utformingen:**

* Gir elevene kunnskap om måltidsvaner og skikker.
* Økt energinivå for å bli i stand til å delta aktivt i samspill og aktiviteter.
* Legge til rette for at elevene får erfaring med å tilberede måltider.

|  |  |  |  |
| --- | --- | --- | --- |
| **Hva** | **Mål** | **Når** | **Ansvar** |
| **Daglige måltider** | - Sikre elevens behov for energi på AKS!- Skape fellesskap og ro rundt måltidet- Lære bordskikk og sosiale ferdigheter rundt måltider | Ukentlig | Barneveiledere med ansvar for daglige måltider |
| **Kokkeklubb** | Lære og følge oppskrifter. - Lære om mål og vekt.- Bli kjent med ingredienser, også i forhold til allergier.- Fokus på sunt kosthold. | Ukentlig | Barneveiledere |
| **Frokostklubb** | -Sikre elevens behov for energi på AKS!- Skape en god atmosfære og gi en rolig start på skoledagen.  | Hver dag fra 7.30-8.00 | Barneveiledere  |
| **Hygiene** | - Barna skal kunne rutiner for hygiene før, under og etter måltid.- Barna skal kunne rutiner for hygiene under og etter toalettbesøk. | Daglig  | Barneveiledere |

# Målområde 4

# Lekser og fordypning

**Mål:**

*Gjennom leksehjelpstilbudet skal elevene gis mulighet for faglig utvikling og progresjon.*

**Retningslinjer for utformingen:**

* Skolen og Aktivitetsskolen samarbeider om organiseringen av leksehjelpstilbudet
* Aktivitetsskolen har rutiner som sikrer at leksehjelpstilbudet når alle elevene og gis til de som ønsker det
* Leksehjelpstilbudet har egnede lokaler og kvalifisert personale
* Aktivitetsskolen tilrettelegger for at elevene kan fordype seg i ulike temaer og fagområder

|  |  |  |  |
| --- | --- | --- | --- |
| **Aktivitet** | **Læringsmål og innhold** | **Når** | **Ansvar** |
| **Leksehjelp** | En gang i uken tilbys det leksehjelp på alle baser på AKS.  | Ukentlig | Barneveiledere med særskilt ansvar for læring |
| **Lek og Lær** | **Innhold**: Består av enkle leker, regler, øvelser og spill som støtter opp om det elevene har lært på skolen, med fokus på grunnleggende ferdigheter. Læringen skjer alltid gjennom lek. Tilpasset alle elever, uavhengig av faglig nivå. Lek & Lær er obligatorisk for alle elever på AKS. **Mål**: sikre og repetere grunnleggende ferdigheter | 2 ganger i uka, maks 20 minutter per gang.  | Barneveiledere med særskilt ansvar for læring |
| **Organiserte læringsaktiviteter*** Petter Smart-klubb og Nysgjerrigper
* Let's Talk
* Løkka-Avisa
 | **Innhold**: I disse aktivitetene, som elevene kan velge å være med på (eller meldes på av foresatte) får vi gått litt mer i dybden i de ulike fagene. Samtidig er det også her lek og nysgjerrighet som er utgangspunktet for aktiviteten. **Mål**: faglig fordypning og forsterkning  | Aktivitene tilbys ukentlig, hele året.  | Barneveiledere med særskilt ansvar for læring |
| **Vinter- høst og vårskolen på AKS** | I alle ferier, med unntak av sommerferien, tilbyr AKS Grünerløkka kurs for elevene i de tre basisfagene norsk, matematikk og engelsk. Kursene kommer i kombinasjon med idretts- og kulturaktiviteter som svømming, ski, teater og sjakk, og har som mål å treffe både de som trenger litt ekstra oppfølging og de som trenger større utfordringer. **Mål**: faglig fordypning og forsterkning | Alle skolens ferier, unntatt sommerferien | Barneveiledere med særskilt ansvar for læringInnleide instruktører |